Бесьпілётныя верталёты

«**Бесьпілётныя верталёты**» — прыватнае канструктарскае бюро Беларусі, заснаванае ў 1996 годзе пад назвай «Індэла».

На 2019 год прадпрыемства ажыцьцяўляла сэрыйную вытворчасьць бесьпілётных верталётаў:
* «Індэла Інскай» — 70 км/гадз. да 5 гадзінаў на вышыні да 1500 мэтраў з абсталяваньнем для назіраньня;
* «Індэла СкайЛэб» — палёт да 1,5 на вышыні да 1000 мэтраў для выпрабаваньня вузлоў;
* «Індэла ХайСкай ІІ» — 100 км/гадз. з палётам на 240 км на вышыні да 2400 мэтраў для назіраньня.

## Мінуўшчына
У 1996 годзе 26-гадовы інжынэр Уладзімер Чудакоў (нар. 15 ліпеня 1970) заснаваў Канструктарскае бюро «Індэла» ( — «Лябараторыя незалежнай распрацоўкі»). У 1999 годзе КБ «Індэла» распрацавала бартавую апаратуру і наземную станцыю кіраваньня бесьпілётнікам для Сухапутных войскаў і Вайскова-паветраных сілаў Рэспублікі Беларусь. У 2002 годзе стварылі бесьпілётны верталёт «Індэла Вінтакрыл», які атрымаў назву «Штыль» на авіясалёне «Макс-2005» у Жукоўскім (Маскоўская вобласьць). У 2003—2005 гадах КБ «Індэла» сумесна з маскоўскім ЗАТ «Карпарацыя радыёэлектронных і інфармацыйных тэхналёгіяў» («КРІТ») распрацоўвала і вырабляла прылады кантролю радыёлякацыйнага суправаджэньня і лічбавага кіраваньня станцыяй абароны. Цягам 2003—2007 гадоў КБ «Індэла» стварыла 4 бесьпілётныя верталёты: лябараторныя «Рэвалюцыя» і «Легіён», здымачныя «Індэла ФільмКам» і «ХайСкай». За 2007—2010 гады распрацавалі 8 бесьпілётных самалётаў: лябараторны «Пацёмкін», паветраныя мішэні «Індэла Страла» (хуткасьць 350 км/гадз), «Беркут» (400 км/гадз) і «Буравесьнік» (600 км/гадз), выведвальныя «Індэла 6» (1,5 гадзіны палёта), «Індэла 6М» (10 гадзінаў), «Індэла 9» (электрарухавік, 1,5 гадзіны) і «Індэла 9М» (15 гадзінаў). У 2010—2012 стварылі бесьпілётны самалёт «Грыф 1» з часам палёту да 8 гадзінаў і 3 бесьпілётныя верталёты: здымачны «Індэла Ай Скай», авіяхімічны «Індэла Кантры» і выпрабавальны «Індэла Скай Лэб». На 2013 году КБ «Індэла» выпускала звыш 10 відаў бісьпілётнікаў, у тым ліку верталёты выведкі і паветраныя мішэні, і зьяўлялася найбольшым іх вытворцам у Беларусі.
 
У верасьні 2013 году КБ «Індэла» прадставіла на беларуска-расейскім вучэньні «Захад-2013» свой бесьпілётны верталёт «Індэла Інскай». У 2014 годзе бесьпілётнік «Індэла Інскай» запусьцілі ў сэрыйную вытворчасьць. У лістападзе 2015 году вытворца бесьпілётнікаў «Адком Сыстэмы» з Абу Дабі (ААЭ) набыў КБ «Індэла». На вайсковым парадзе 3 ліпеня 2017 году паказалі бесьпілётнік «Індэла Скай Бур», які меў далёкасьць стральбы да 1700 мэтраў. 21 лютага 2018 году Гаспадарчы суд Менску распачаў справу аб банкруцтве КБ «Індэла», пасьля чаго прадпрыемства ўзнавіла дзейнасьць пад назвай Канструктарскае бюро «Бесьпілётныя верталёты».

## Сувязі з расійскім ВПК і міжнародныя санкцыі
Пасьля пачатку ўварваньня Расіі ва Украіну «Бесьпілётныя Верталёты» трапілі пад санкцыі многіх дзяржаваў.

1 ліпеня 2023 году Ўкраіна ўвяла санкцыі супраць канструктарскага бюро.

9 жніўня 2024 году бюро ды ягонага дырэктара Уладзімера Чудакова дадалі ў Сьпіс спэцыяльна вызначаных грамадзянаў і заблякаваных асобаў ЗША.

27 студзеня 2025 году бюро дадалі ў санкцыйныя сьпісы Вялікабрытаніі і Канады; Канада таксама далучылася да санкцый супраць Чудакова.

Летам 2025 году «Бесьпілётныя Верталёты» трапілі пад санкцыі Новай Зэляндыі (таксама ўвяла санкцыі супраць Уладзімера Чудакова), ЭЗ і Швайцарыі.

Па дадзеных Бюро, КБ «Бесьпілётныя Верталёты» паставіла  28 бесьпілётных верталётаў , 10 пунктаў дыстанцыйнага пілатаваньня і транспартныя кантэйнеры на суму 16 мільёнаў даляраў, а таксама зьбіралася пачаць зборку бесьпілётных верталётаў Hunter на прадпрыемстве «Барс» для аховы Крымскага маста. Паводле расьсьледаваньня , кампанія заключыла дамову са структурным падразьдзяленьнем канцэрну «Калашнікаў», ІЖБС, на пастаўку малагабарытных крылатых ракет «Аскалён» ды ўдарнага бесьпілётніку «Міратворац».

## Крыніцы

## Вонкавыя спасылкі
* Старонка на Ютубе

Катэгорыя:Прадпрыемствы Менску
Катэгорыя:Вытворчыя кампаніі Беларусі
Катэгорыя:Вытворцы самалётаў
Катэгорыя:Верталёты Беларусі
Катэгорыя:Кампаніі, заснаваныя ў 1996 годзе
Катэгорыя:Беларускія юрыдычныя асобы ў сьпісе СВГ
Катэгорыя:Беларускія юрыдычныя асобы ў Чорным сьпісе ЭЗ